GiliGold/VAD_KnessetCorpus huggingface dataset:
דוד אזולאי: בסדר?
דוד אזולאי: האם יש עוד הערות?
דוד אזולאי: אני רק מבקש לגבי נושא המדדים.
דוד אזולאי: אנחנו מדברים על מדד של - - -
איתי עצמון: לגבי המדד היסודי - נובמבר 2011.
דוד אזולאי: 2011, ותחולת התקנות תהיה מינואר 2012.
איתי עצמון: אחד בינואר - - -
דוד אזולאי: 2012.
דוד אזולאי: לגבי המחירים – אני חושב שעברו עליהם קודם.
דוד אזולאי: לכן, אני אבקש להעמיד להצבעה את תקנות התקשורת (בזק ושידורים)(תשלום בעד מתן אישור סוג ובדיקות של ציוד קצה), התשע"א-2011.
דוד אזולאי: מי בעד?
דוד אזולאי: מי נגד?
דוד אזולאי: ה צ ב ע ה בעד – פה אחד נגד – אין נמנעים – אין תקנות התקשורת (בזק ושידורים)(תשלום בעד מתן אישור סוג ובדיקות של ציוד קצה), התשע"א-2011 אושרו פה אחד.
דוד אזולאי: לפיכך, אני קובע שהתקנות עברו פה אחד, תרתי משמע.
לאה ורון: הפרסום יהיה כמובן גם באתר האינטרנט של המשרד.
איתי עצמון: של התוספת, של הסכומים שמופיעים בתוספת כפי ששונו לפי - - -
כרמל שאמה-הכהן: על סדר היום תקנות תכנון משק החלב (מנגנון לעדכון מחירים מזעריים של ליטר חלב), התשע"ב-2011.
ערן אטינגר: צהרים טובים.
ערן אטינגר: אנחנו כאן מכוח הוראת סעיף 84 לחוק.
ערן אטינגר: למעשה התקנות האלה מעגנות נוהל שקיים הרבה מאוד שנים והופכות אותו לסטטוטורי.
ערן אטינגר: היינו צריכים להעביר את התקנות האלה כבר במועד בו החוק נכנס לתוקף.
ערן אטינגר: אנחנו באיחור ולכן צריך להעביר אותן היום.
ערן אטינגר: מי שתקרא את התקנות, זאת עורכת הדין רחל וידל מהלשכה המשפטית של משרד החקלאות.
ערן אטינגר: ככל שיהיה צורך לענות לשאלות, מר אורי צוק בר, סמנכ"ל בכיר במשרד החקלאות, יענה.
אתי בנדלר: תציגו את התקנות.
אתי בנדלר: תאמרו מה הן מציעות ומה המהות שלהן.
ערן אטינגר: אני אומר בקצרה ואורי ירחיב.
ערן אטינגר: התקנות בעצם מעגנות נוהל לעדכון מחיר המטרה.
ערן אטינגר: הנוהל הוא נוהל שקיים הרבה שנים, מפורסם, ולקחנו את הנוהל הזה ותרגמנו אותו לשפת תקנות וזה מה שמונח כאן לפנינו.
רחל וידל: תקנות תכנון משק החלב (מנגנון לעדכון מחירים מזעריים של ליטר חלב), התשע"ב-2011 בתוקף סמכותנו לפי סעיף 44(בכ) לחוק תכנון משק החלב, התשע"א-2011 (להלן – החוק) ובאישור ועדת הכלכלה של הכנסת, אנו מתקינים תקנות אלה: 1.
רחל וידל: הגדרות בתקנות אלו – "ל.מ.ס.
רחל וידל: מחירים" – ירחון המחירים האחרון שפרסמה הלשכה המרכזית לסטטיסטיקה לפני מועד העדכון כאמור בתקנה 11.
רחל וידל: "ל.מ.ס.
רחל וידל: חקלאות" – פרקי מדד מחירי תשומנה בחקלאות שבל.
רחל וידל: מ.ס.
רחל וידל: מחירים.
רחל וידל: "מדגם סטטיסטי מייצג"?
רחל וידל: – מדגם סטטיסטי מייצג של כלל הרפתות, שייקבע לפי תקנה 3.
רחל וידל: "סקר" – סקר הוצאות ייצור, תנובות חלב ותפוקות בשר בשנה שלמה, על פי מדגם סטטיסטי מייצג.
רחל וידל: "רבעון" – תקופה של שלושה חודשים שתחילתה ב-1 בינואר, ב-1 באפריל, ב-1 ביולי או ב-1 באוקטובר, לפי העניין.
רחל וידל: "שיעורים נורמטיביים של רכיבי חלב" – שיעורים ממוצעים של שומן וחלבון בכל חלב שנקלט במחלבות מורשות בשנת הסקר, על פי דיווחיהן למועצת החלב.
רחל וידל: "שיעור הפריון" – 0.5 אחוז לרבעון במצטבר או שיעור אחר שיקבעו השרים לפי תקנה 10.
איציק שניידר: בהגדרה של שיעור הפריון, יש לנו שינוי.
איציק שניידר: אני רוצה שאדוני היושב ראש וחברי הכנסת יבינו שאנחנו במסגרת חוק החלב הסכמנו לצלם את מנגנון מחיר המטרה כי שהופיע ערב כניסתו של החוק לתוקף והתקנה הזאת בסך הכול באה לצלם את ההבנות אליהן הגענו בעבר ולהכניס אותה לחוק.
איציק שניידר: בהגדרה של שיעור הפריון יש לנו כאן משהו חדש שלא היה קיים קודם ובו בעצם השרים יכולים להחליט על שינוי אחר משינוי של 0.5 אחוז לרבעון.
איציק שניידר: אנחנו מבקשים לחזור לנוסח הקיים.
איציק שניידר: זאת הייתה המטרה מלכתחילה ולשם כך התכנסנו כאן היום.
איציק שניידר: אנחנו מתנגדים לשינוי.
כרמל שאמה-הכהן: מה השינוי שאתם צריכים כאן בסעיף הזה?
איציק שניידר: אנחנו מבקשים להשאיר את זה 0.5 אחוז לרבעון.
אתי בנדלר: ולמחוק "או שיעור אחר".
איציק שניידר: בלי "שיעור אחר".
כרמל שאמה-הכהן: מה עמדת הממשלה בעניין הזה?
אורי צוק בר: הנוהל הקיים והיה לאורך השנים הוא חצי אחוז לרבעון.
אורי צוק בר: מכיוון שהתקנות האלה באות לשקף את הנוהל הקיים, למעשה צריך להשאיר את זה בצורה הזאת.
אורי צוק בר: אנחנו חשבנו, על מנת לאפשר יותר גמישות בהמשך, לתת אפשרות.
כרמל שאמה-הכהן: מה הבעיה להביא תקנות מחדש ולהביא את השינוי?
אורי צוק בר: בכל מקרה גם בתיקון כאן אמרנו שצריך לבוא לכאן מחדש, כך שזה לא כל כך משנה.
כרמל שאמה-הכהן: נוריד את זה.
רוברט טיבייב: אדוני היושב ראש, גמישות למה?
רוברט טיבייב: לאיזו מטרה?
אורי צוק בר: אם נראה שבסקרים שיעור הפריון נמוך יותר או גבוה יותר לשני הצדדים, נוכל במקום חצי אחוז לרבעון, לתת אחוז שונה.
איציק שניידר: גם לפי הנוסח המוצע צריך לחזור.
איציק שניידר: בסעיף 10 כתוב שצריך לבוא לכאן.
כרמל שאמה-הכהן: בסעיף 10 נאמר "לשנות את שיעור הפריון ברבעון בדרך שהותקנו תקנות אלה".
ערן אטינגר: זה אומר לבוא לכאן שוב.
כרמל שאמה-הכהן: אם כן, למה מלים מיותרות?
כרמל שאמה-הכהן: תמיד יכולים לחזור לכאן.
כרמל שאמה-הכהן: זה לא מצריך חקיקה אלא אלה עדיין תקנות.
כרמל שאמה-הכהן: אם כן, חצי אחוז לרבעון במצטבר, למחוק את "או שיעור אחר שיקבעו השרים לפי תקנה 10".
איציק שניידר: צריך להוריד את זה גם בתקנה 10.
כרמל שאמה-הכהן: יש עוד הערות לסעיף 1? אין.
כרמל שאמה-הכהן: אנחנו מצביעים על תקנה 1 עם השינוי המוצע.
כרמל שאמה-הכהן: ה צ ב ע ה תקנה 1 – אושרה פה אחד
כרמל שאמה-הכהן: נא להקריא את תקנה 2.
רחל וידל: 2.
רחל וידל: ועדת היגוי (א) המנהל הכלי של המשרד ימנה ועדה לקביעת העקרונות והשיטות לעריכת הסקר, להנחיית עורכי הסקר בתקופת ביצועו, ולאישור הסקר לאחר ביצועו (להלן – ועדת ההיגוי).
רחל וידל: (ב) בוועדת ההיגוי יהיו שבעה חברים בהרכב שלהלן: שלושה נציגי המשרד, שאחד מהם יהיה היושב ראש, נציג משרד האוצר, נציג מועצת החלב, נציג המחלבות ונציג ארגון המייצג את רוב היצרנים (להלן – הארגון היציג) שהוא מומחה בתחום כלכלת הרפת.
רחל וידל: (ג) נציג המחלבות בוועדת ההיגוי ייבחר בהצבעה על ידי המחלבות החברות במועצת החלב.
רחל וידל: (ד) ועדת ההיגוי רשאית לקבוע מדד חלופי לתשומות כמצוין בתקנה 10 – זה אחרי התיקון – 10(1)(ב) עד (ה) ו-(4) ולהכנסות מבשר כמצוין בתקנה 10(4)(א) ו-(ג), ובלבד שהוא מהימן ותואם את השינויים במחיר התשומה באותה פסקה (ה) בכל ישיבה של ועדת ההיגוי ייערך פרוטוקול אשר ישקף את עיקרי הדברים שנאמרו ואת ההחלטות שנתקבלו בה.
רחל וידל: יושב ראש ועדת ההיגוי ישר את הפרוטוקול בחתימתו.
רחמים אליה: אם יש בוועדת ההיגוי יש שלושה חברים ממשרד החקלאות וחבר אחד מהמחלבות, זה אומר שיש שם תיקו.
רחמים אליה: חשוב שיהיה גם נציג הרפתנים בוועדה הזאת, כדי שיהיה איזון כלשהו.
כרמל שאמה-הכהן: נציג הארגון המייצג את רוב היצרנים.
כרמל שאמה-הכהן: רוב היצרנים, זה נמדד לפי פרמטר של מכסות?
ערן אטינגר: כקבוע בחוק.
אורי צוק בר: יש הגדרת ארגון יציג בחוק עם פרמטרים.
כרמל שאמה-הכהן: יש עוד הערות לתקנה 2? אין.
כרמל שאמה-הכהן: ה צ ב ע ה תקנה 2 – אושרה פה אחד
רחל וידל: 3.
רחל וידל: קביעת מדגם סטטיסטי מייצג (א) ועדת ההיגוי תמנה מומחה בעל תואר שלישי לפחות בסטטיסטיקה (להלן – מומחה), אשר ימליץ בפניה על הרכב המדגם הסטטיסטי המייצג ומאפיינים נוספים שלו, שתקבע ועדת ההיגוי.
רחל וידל: (ב) לאחר קבלת המלצות המומחה לפי תקנת משנה (א), תקבע ועדת ההיגוי את היקפו, הרכבו ומאפייניו של המדגם הסטטיסטי המייצג.
כרמל שאמה-הכהן: הערות לתקנה 3.
כרמל שאמה-הכהן: ה צ ב ע ה תקנה 3 – אושרה פה אחד
רחל וידל: 4.
רחל וידל: ועדת יישום (א) המנהל הכללי של המשרד ימנה את נציג המשרד, נציג משרד האוצר, נציג מועצת החלב ונציג הארגון היציג שהוא מומחה בתחום כלכלת הרפת, לחברים בוועדה ליישום תקנות אלה ולחישוב המחירים המזעריים לפי סעיף 44(א) לחוק לפיהן (להלן – ועדת היישום) נציג המשרד יהיה יושב ראש הוועדה.
רחל וידל: (ב) ועדת היישום תקבע מחירים ותעריפים שצוינו בטור ב' בתקנה 10(1)(ב) עד (ה), 3(ב) ו-(4).
רחל וידל: לצורך קביעה כאמור רשאית ועדת היישום לדרוש ולאסוף נתונים מהימנים מיצרנים, ספקים ומשווקים של תשומות ולשמוע מומחים ובעלי ידע בתחומים אלה.
רחל וידל: (ג) החלטות ועדת היישום יינתנו ברוב דעות.
רחל וידל: היו הדעות שקולות, תכריע דעת היושב ראש.
רחל וידל: (ד) בכל ישיבה של ועדת היישום ייערך פרוטוקול אשר ישקף אתץ עיקרי הדברים שנאמרו בה ואת ההחלטות שנתקבלו בה.
אמיר ואנג: אני מטעם מחלבת טרה.
אמיר ואנג: ועדת היישום היא ועדה מאוד חשובה, היא הוועדה שבפועל קובעת את המחיר.
אמיר ואנג: בוועדה הזאת חבר נציג היצרנים, הרפתנים, שזה עניין שאני חייב לומר שהוא חסר תקדים.
אמיר ואנג: אני לא חושב שיש עוד מחיר מפוקח בחוק על ידי הממשלה שבוועדה שקובעת את המחיר יושב הנציג של הגורמים שבעצם מקבלים את התשלום הזה.
אמיר ואנג: לעומת ההרכב של ועדת ההיגוי, הגורם היחיד שחסר לו כאן נציג, שיכול גם לאזן את הנוכחות היוצאת דופן של ארגון היצרנים בוועדה הזאת, אלה המחלבות.
אמיר ואנג: לא ברור לנו למה אנחנו לא נמצאים שם.
כרמל שאמה-הכהן: השאלה ברורה.
כרמל שאמה-הכהן: תקבל תשובה.
אורי צוק בר: ועדת היישום היא ועדה טכנית שפועלת לפי הוראות ועדת ההיגוי.
אורי צוק בר: כל מחלוקת או בעיה שמתעוררת, שיש איזשהו חשש של אופן קביעה, הנוהל וכולי, הכול נקבע בוועדת ההיגוי.
אורי צוק בר: ועדת ההיגוי קובעת במדויק את ההנחיות לוועדת היישום, איך לעבוד.
אמיר ואנג: למה הם שם?
אמיר ואנג: מה הסיבה לכך?
אמיר ואנג: הם צריכים להיות שם?
אורי צוק בר: אני אסביר.
אורי צוק בר: אנחנו קודם כל מעגנים נוהל קיים.
אורי צוק בר: בנוהל הקיים קיימת פעילות של ועדת היישום, אלא שלא קראנו לה בשם ועדת היישום.
אורי צוק בר: מה שהיה עד היום, נציג משרד החקלאות בתיאום עם נציג מועצת החלב ונציג ארגון היצרנים, ובתיאום עם נציג משרד האוצר, בכל רבעון, בהתאם לכללים ובהתאם לנהלים והמדדים, היה מבצע בחשבון, במחשב, את התחשיב המדויק לפיו צריכים לעדכן את המחיר.
אורי צוק בר: התחשיב הזה בוצע לא על ידי בן אדם אחד אלא במשותף כאשר נציג משרד החקלאות היה מתייעץ עם נציג מועצת החלב ועם הנציג המומחה בכלכלת הרפת של היצרנים.
אורי צוק בר: הפעולה הזאת, כמו שאמרתי, היא פעולה טכנית שכך התבצעה.
אורי צוק בר: בתקנות, מכיוון שאלה תקנות, קראנו לזה בשם מסודר – ועדת יישום.
כרמל שאמה-הכהן: הממשלה כולה מאוחדת סביב הדעה הזו?
אורי צוק בר: כן.
אמיר ואנג: אדוני היושב ראש, אני נאלץ לחלוק במישור העובדתי.
אמיר ואנג: ראשית, לפי התקנות, לוועדת ההיגוי אין סמכויות פיקוח על ועדת היישום.
אמיר ואנג: זה לא כתוב בשום מקום וזה לא נמצא בשום מקום.
אמיר ואנג: ועדת היישום קובעת את המחירים והיא לא נתונה לפיקוח של ועדת ההיגוי שיכולה להפוך את ההחלטות שלה ושיש לה איזושהי ביקורת.
אמיר ואנג: זה פשוט לא קיים בתקנות.
ערן אטינגר: אפשר להוסיף את זה.
ערן אטינגר: זאת לא בעיה.
ערן אטינגר: זאת הכוונה.
אורי צוק בר: אפשר להוסיף "בהתאם להנחיות ועדת ההיגוי" ושם אתם חברים.
אורי צוק בר: כידוע, זה חידוש גדול.
קריאה: גם לא הייתם חברים קודם, אבל הוספנו אתכם.
כרמל שאמה-הכהן: יש מניעה שהם יהיו שם, מבחינה עניינית?
ערן אטינגר: לא.
ערן אטינגר: זאת ועדה טכנית של פעילות שוטפת של משרדי הממשלה.
כרמל שאמה-הכהן: יש מניעה שהם יהיו משקיפים שם?
אורי צוק בר: זאת חריגה מנוהל עבודה שוטף, נוחות העבודה ותפעול הוועדה.
אורי צוק בר: המחלבות מיועדות והן יודעות בדיוק איך זה מתבצע.
אורי צוק בר: היום זה יהיה עוד יותר מדויק כי זה יהיה בדיוק לפי התקנות.
אורי צוק בר: אפשר לומר לפי הנחיות ועדת ההיגוי, כך שאם יש איזו בעייתיות, ועדת ההיגוי תנחה את ועדת היישום במדויק.
אמיר ואנג: אדוני היושב ראש, בנוהל הקיים זה לא קיים.
אמיר ואנג: נכון שזה נמצא בעבודה אבל בפועל זה לא חלק מהנוהל.
אמיר ואנג: שנית, התפקיד של ועדת היישום אינו רק טכני ועובדה שיושבים ומתייעצים.
אמיר ואנג: יש לה גם סמכויות לקבוע כל מיני מחירי שוק שנכנסים לתוך אישור המחיר.
אמיר ואנג: אדוני היושב ראש, אני אומר בשם מחלבת טרה – ואני לא יודע לגבי המחלבות האחרות – שאם יהיה לנו משקיף, נסתפק בזה.
אמיר ואנג: לא נכביד בשום צורה.
אמיר ואנג: יזמינו את הנציג של המחלבות לדיון, הוא יבוא וישב שם כפי שיושב נציג האוצר, נציג משרד החקלאות, נציג היצרנים ונציג מועצת החלב.
אמיר ואנג: הוא ישב, ישקיף וישמע.
כרמל שאמה-הכהן: מאחר שאין רוב לדרישה השלמה שלך, נסתפק בתוספת שאמרתם.
כרמל שאמה-הכהן: תוסיפו את התיקון הזה.
אורי צוק בר: בהנחיית ועדת ההיגוי.
ערן אטינגר: בסעיף (ב), אחרי המלים "בטור ב'" – "בהתאם להנחיית ועדת ההיגוי".
רחל וידל: אם כן, התקנה תאמר: ועדת היישום תקבע מחירים ותעריפים שצוינו בטור ב' בתקנה 10(1)(ב) עד (ה), (3)(ב) ו-(4), בהתאם להנחיות ועדת ההיגוי.
רחל וידל: לצורך קביעה כאמור, רשאית ועדת היישום לדרוש ולאסוף נתונים מהימנים מיצרנים, ספקים ומשווקים של תשומות ולשמוע מומחים ובעלי ידע בתחומים אלה.
כרמל שאמה-הכהן: אנחנו מצביעים על תקנה 4 עם השינויים.
כרמל שאמה-הכהן: ה צ ב ע ה תקנה 4 – אושרה פה אחד
רחל וידל: 5.
רחל וידל: עריכת סקר (א) אחת לשנתיים תערוך ועדת ההיגוי סקר.
רחל וידל: הסקר ייערך באמצעות ספק שתבחר מועצת החלב באישור ועדת ההיגוי לפי הכללים החלים עליה לפי כל דין (להלן – הספק).
רחל וידל: (ב) הספק יגיש לוועדת ההיגוי את תוצאות הסקר עד ה-30 בספטמבר של השדנה העוקבת לשנה שנערך בה הסקר.
רחל וידל: (ג) ועדת ההיגוי תנחה את הספק כיצד לערוך את הסקר, לרבות לעניין אופן חישוב סעיפי העבודה העצמית והריבית על ההון, כך שהעבודה העצמית תחושב על פי עלויות העסקה לפי השכר הממוצע במשק לעובדים ישראלים.
רחל וידל: (ד) הספק יפעל לעריכת הסקר לפי העקרונות, השיטות וההנחיות שתמסור לו ועדת ההיגוי.
רחל וידל: (ה) הספק ומועצת החלב יגישו את תוצאות הסקר, לרבות דוחות ביניים במהלך תקופת עריכתו, להערותיה ולאישורה של ועדת ההיגוי.
רחל וידל: (ו) ועדת ההיגוי רשאית, בהודעה מנומקת בכתב, שלא לאשר סקר שהוגש לה.
רחל וידל: הודיעה ועדת ההיגוי לספק ולמועצת החלב על אי אישור הסקר, יתוקנו הפגמים שפורטו בהודעה בתוך שלושה חודשים מיום קבלתה.
רחל וידל: (ז) לא אושר סקר כאמור בתקנת משנה (ה), ייערך חישוב העלויות האמור בתקנה 6 על פי תוצאות הסקר האחרון שאישרה ועדת היגוי לפי תקנות אלה או שאישרה ועדה שמילאה את תפקידיה לפני תחילתן של תקנות אלה.
כרמל שאמה-הכהן: הערות לתקנה 5.
כרמל שאמה-הכהן: ה צ ב ע ה תקנה 5 – אושרה פה אחד
רחל וידל: 6.
רחל וידל: חישוב עלויות (א) לפי תוצאות הסקר ולאחר אישור ועדת ההיגוי לפי תקנה 5(ה), תערוך ועדת היישום חישוב עלויות לחלב שיש בו שיעורים נורמטיביים של רכיבי חלב, כמפורט להלן: (1) עלות ייצור החלב בשנה לפרה תייצג את סך כל הוצאות הייצור השנתיות לפרה ולעגלה נלווית, בניכוי ההכנסות מבשר והכנסות אחרות שאינן ממכירת חלב, לפי תוצאות הסקר.
רחל וידל: (2) עלות ייצור ליטר חלב תייצג את עלות הייצור כאמור בפסקה (1), כשהיא מחולקת בתנובת החלב בתמורה לפרה לפי ממוצע התנובה הארצי על פי תוצאות הסקר.
רחל וידל: לעניין זה, "חלב התמורה" – חלב המיועד לשיווק ולצריכה עצמית למעט חלב המיועד להגמעת עגלים.
רחל וידל: (ב) חישוב העלויות לפי תקנת משנה (א) וניכוי הפריון הרבעוני לפי תקנה 7(4), יופעלו מיום יישום הסקר, ויהיו תקפים החל מהשנה העוקבת למועד יישום הסקר בועדת ההיגוי לפי תקנה 5(ב) ועד ליישום הסקר הבא.
כרמל שאמה-הכהן: הערות לתקנה 6.
כרמל שאמה-הכהן: ה צ ב ע ה תקנה 6 – אושרה פה אחד
רחל וידל: 7.
רחל וידל: בסיס תחשיבי למחיר הרבעוני ועדכונו ועדת היישום תחשב את המחיר ברבעון לליטר חלב (להלן – המחיר הרבעוני) לפי כללים אלה: (1) מנחיר חודשי לליטר חלב בעל שיעורים נורמטיביים של רכבי חלב יחושב מדי חודש, לא יאוחר משבעה ימים לאחר פרסום ל.מ.ס.
רחל וידל: מחירים לאותו חודש, לפי עלות ייצור ליטר חלב כאמור בתקנה 6(א) ויעודכן לפי תקנה 10, בניכוי שיעור הפריון המצטבר עד אותו רבעון.
רחל וידל: (2) בסוף כל רבעון יחושבו המחירים החודשיים באותו רבעון כממוצע משוקלל, על פי התפלגות חודשית ארצית של מכסות שחולקו באותה שנה לפי סעיף 7 לחוק.
רחל וידל: (3) המרכיב הזמני לחישוב המחיר הרבעוני לליטר חלב לרבעון עוקב, יהיה הפער בין שלילי ובין חיובי, שבין הממוצע המשוקלל לפי פסקה (2) ברבעון שקדם לו ובין המחיר הרבעוני שלו.
רחל וידל: (4) המחיר הרבעוני לליטר חלב יחושב בסוף הרבעון הקודם לו, לא יאוחר משבעה ימים לפני תום הרבעון, על פי המחיר החודשי לליטר חלב של החודש האחרון ברבעון הקודם לפי פסקה (1), בניכוי שיעור הפריון המצטבר לאותו רבעון, ובתוספת המרכיב הזמני לפי פסקה (3) ובתוספת היטל לפי סעיף 28 או לפי סעיף 45 לחוק, לפי העניין (להלן – היטל).
רחל וידל: (5) המחיר הרבעוני לליטר חלב לפי פסקה (4) יבוטא בשקלים חדשים לליטר ויעוגן עד למאית האגורה.
רחל וידל: (6) על אף האמור בפסקה (4), רשאית ועדת היישום לכלול בחישוב המחיר הרבעוני לליטר חלב, שינויים עתידיים בפרטי טור א' בתקנה 10, ובלבד שהם צפויים בוודאות קרובה ומנימוקים שיירשמו בפרוטוקול של הישיבה.
כרמל שאמה-הכהן: ה צ ב ע ה תקנה 7 – אושרה פה אחד
רחל וידל: 8.
רחל וידל: קביעת המחירים הרבעוניים (א) בתקנה זו - "מקדם ערך חלבון", "מקדם ערך שומן" ו"מקדם ערך נוזלים" – הערכים שייקבעו לפי תקנת משנה (ג).
רחל וידל: (ב) המחיר המזערי לפי סעיף 44(א) לחוק למשך כל רבעון הוא: (1) לליטר חלב בעל שיעורים נורמטיביים של רכיבי חלב – המחיר הרבעוני לליטר חלב לפי תקנה 7(5).
רחל וידל: (2) לליטר חלב בעל שיעורים שונים משיעורים נורמטיביים של רכיבי חלב – סך כל המחירים המפורטים להלן ובתוספת ההיטל - (א) המחיר הרבעוני לפי תקנה 7(5) בניכוי ההיטל, כפול מקדם ערך חלבון.
רחל וידל: (ב) המחיר הרבעוני לפי תקנה 7(5) בניכוי ההיטל, כפול מקדם ערך שומן.
רחל וידל: (ג) המחיר הרבעוני לפי תקנה 7(5) בניכוי ההיטל, כפול מקדם ערך נוזלים.
רחל וידל: (ג) ועדת ההיגוי תקבע את הערכים הנקובים בתקנת משנה (א), לפי שיעורי רכיבי החלב הנורמטיביים בליטר חלב ובהתאם ליחסי שומן – חלבון – נוזלים כפי שקבעה מועצת החלב, ובלבד שסך כל המחירים לפי תקנה 7(2) בחלב בעל שיעורים נורמטיביים של רכיבי חלב יהיה שווה למחיר הרבעוני לליטר חלב לפי תקנה 7(5).
רחל וידל: (ד) יושב ראש ועדת ההיגוי יפרסם באתרי האינטרנט של המשרד ושל מועצת החלב לעניין עדכון הערכים לפי תקנת משנה (ג), תוך שלושים ימים מיום העדכון.
כרמל שאמה-הכהן: ה צב ע ה תקנה 8 – אושרה פה אחד
רחל וידל: 9.
רחל וידל: פרסום המחירים ותוקפם (א) המנהל הכללי של המשרד יפרסם בעד תחילתו של רבעון בהודעה באתרי האינטרנט של המשרד ושל מועצת החלב, את המחיר הרבעוני לליטר חלב לפי תקנה 8(ב)(1), וכן המחיר הרבעוני לקילוגרם חלבון, לקילוגרם שומן ולליטר נוזלים לפי תקנה 8(ב)(2), ותוך שלושים ימים מיום תחילתו של רבעון – בהודעה ברשומות.
רחל וידל: (ב) המחירים כאמור בתקנה 8(ב) יהיו תקפים החל ביום הראשון של הרבעון ולמשך כל אותו רבעון, אף אם לא פורסמו עדיין ברשומות.
אריאל עמינצח: אני מתנובה.
אריאל עמינצח: אפשר בבקשה את התיקון של ה"עד", להכניס מספר ימים.
אריאל עמינצח: כלומר, שזה לא יהיה בלילה קודם.
אריאל עמינצח: אנחנו ביקשנו בזמנו מספר ימים עד שלושה ימים לפני תחילת הרבעון, עד חמישה ימים.
אורי צוק בר: במקור כתבנו בתחילת הרבעון.
אורי צוק בר: לפי בקשת תנובה, מכיוון שהנוהל בדרך כלל הוא שברגע שהם מסיימים את החישוב, אחרי פרסום המדדים, הם מפרסמים.
אורי צוק בר: לכן תיקנו ל"עד", על מנת לא לחכות לתחילת הרבעון.
אורי צוק בר: אנחנו לא רוצים ליצור מצב של עיגון בחוק של מספר ימים, שאחר כך אם יהיה חג או פרסום שהתעכב או משהו כזה, אנחנו נעבור על החוק.
אורי צוק בר: לכן הכוונה היא שזה יפורסם מיד כאשר יבוצע החישוב ללא כל עיכוב.
אורי צוק בר: עד תחילת הרבעון, אני חושב שזה נותן את המסר שזה יפורסם מיד כשיהיה אפשר לפרסם את המחיר.
אורי צוק בר: אתם יודעים שעשרים שנים כבר עושים את זה ואנחנו לא נאריך את הזמן כי זה לפי תקנות.
אריאל עמינצח: נכון, אבל הבעיה היא בעיה טכנית, בעיה של יישום והמכפלות שצריכים לעשות אצל מאות יצרנים.
אריאל עמינצח: אם אפשר לומר "עד ככל האפשר שלושה ימים לפני".
אריאל עמינצח: גם אנחנו לא נתפוס חלילה אם זה לא יהיה.
אריאל עמינצח: אולי זה יהיה ככל האפשר או איזשהו ניסוח אחר שערן יסכים לו.
אורי צוק בר: אני חושב ש"עד תחילת הרבעון", זה בהחלט משקף את הכוונה שזה יהיה עוד לפני תחילת הרבעון.
אורי צוק בר: זה עד תחילת הרבעון.
אורי צוק בר: אנחנו נעשה את המירב בהתאם לאפשרויות הטכניות לעשות את זה בזמן.
אורי צוק בר: אין לנו שום סיבה לדחות פרסום.
אורי צוק בר: זה רק עניין טכני ואנחנו לא רוצים לסנדל את עצמנו כאן ולעבור עבירה כי פיגרנו בפרסום ביום.
אורי צוק בר: אפשר להוסיף ולכתוב מוקדם ככל הניתן או משהו כזה.
כרמל שאמה-הכהן: אנחנו מצביעים על התקנה עם התיקון שמוכנס, ככל הניתן.
כרמל שאמה-הכהן: ה צ ב ע ה תקנה 9 – אושרה פה אחד אלכס, אתה מצביע.
אלכס מילר: אני לא משתתף.
שי חרמש: אי אפשר להעביר את זה בקולות האופוזיציה.
כרמל שאמה-הכהן: אתה לא משתתף בכל ההצבעות.
אלכס מילר: בחוק הזה, כן.
כרמל שאמה-הכהן: תקנה 10.
ערן אטינגר: תקנה 10 נמחקה.
כרמל שאמה-הכהן: תקנה 10 נמחקה.
כרמל שאמה-הכהן: תקנה 11 שעכשיו היא תקנה 10.
כרמל שאמה-הכהן: אל תקריאי את הטבלאות.
רחל וידל: תקנה 11, עכשיו היא תקנה 10.
רחל וידל: 10.
רחל וידל: עדכון תקופתי המחיר לליטר חלב לפי תקנה 6(א) ומחיר המטרה כהגדרתו בסעיף 44 לחוק לגבי חלב בעל שיעורים נורמטיביים של חלבון ושומן, אם טרם נערך סקר לפי תקנות אלה, יעודכנו לפי הפרטים שבטור א' להלן, לפי מדדים או נתונים שבטור ב' לצדו ובמועדים המפורטים בטור ג' שלצדם.
כרמל שאמה-הכהן: אין צורך לקרוא את הטבלאות.
כרמל שאמה-הכהן: הטבלאות נסקרו על ידי חברי הכנסת.
כרמל שאמה-הכהן: הערות לסעיף 10.
כרמל שאמה-הכהן: אנחנו מצביעים על תקנה 10, לרבות הטבלאות.
כרמל שאמה-הכהן: ה צ ב ע ה תקנה 10 – אושרה פה אחד
רחל וידל: 11.
רחל וידל: (א) בנוסף לעדכון תקופתי של המחיר החודשי לליטר חלב לפי טור ג' בתקנה 11, תוסיף ועדת היישום לחישוב הוצאות העבודה בכל חודש בשנה עוקבת, את החלק השנים עשר של ההפרש, בין חיובי ובין שלילי, שבין ממוצע הסטטיסטיקה לממוצע המחושב.
רחל וידל: (ב) בתקנה זו - "ממוצע הסטטיסטיקה" – שכר ממוצע שנתי למשרת שכיר במחירים שוטפים מנוכי עונתיות לגבי משרות ישראלים שפורסם בירחון הסטטיסטי לישראל שהוצא לאור באותה שנה על ידי הלשכה המרכזית לסטטיסטיקה.
רחל וידל: "הממוצע המחושב" – ממוצע שנים עשר המדדים החודשיים בשנה הקודמת שחושבי לפי תקנה 10(2).
כרמל שאמה-הכהן: אנחנו מצביעים על תקנה 11 עם התיקון הטכני.
כרמל שאמה-הכהן: ה צ ב ע ה תקנה 11 – אושרה פה אחד יש עוד סעיפים או תוספות?
קריאה: אדוני, במחשבה שנייה, אנחנו רוצים לומר שאנחנו לא מתנגדים להצעה של המחלבות שהם יהיו חברים בוועדת היישום.
כרמל שאמה-הכהן: זה כבר הוצבע.
כרמל שאמה-הכהן: הם יכולים למצוא חבר כנסת שיגיש רביזיה.
כרמל שאמה-הכהן: תודה רבה לכל האורחים והאורחות.
כרמל שאמה-הכהן: על סדר היום הצעת חוק הפצת שידורים באמצעות תחנות שידור ספרתיות, התשע"א-2011.
כרמל שאמה-הכהן: אנחנו צריכים להצביע על הרביזיה.
אתי בנדלר: על הבקשה לדיון מחדש.
כרמל שאמה-הכהן: אנחנו מצביעים על בקשת הרביזיה לדיון מחדש בנושא הערוצים הנושאיים.
לאה ורון: סעיף 13, משדר ערוץ נושאי.
כרמל שאמה-הכהן: יש הצעה שגובשה בהתאם למתווה ולפשרה שהצגנו בדיון הקודם.
אתי בנדלר: אדוני היושב ראש, יש כאן הצעת נוסח - ברור שזה לא נוסח סופי – שמנסה לגבש או להטמיע את העקרונות שאדוני התווה בישיבת הוועדה הקודמת, לא היום אלא לפני כן.
אתי בנדלר: אני אדגיש את השינויים לעומת הנוסח הכלול בהצעת הממשלה.
אתי בנדלר: 13.
אתי בנדלר: משדר ערוץ נושאי (א) השר ושר האוצר, לאחר התייעצות עם מועצת הרשות השנייה והמועצה לשידורי כבלים ולוויין, ובאישור ועדת הכלכלה של הכנסת – זאת תוספת - רשאים לקבוע רשימה של שלושה נושאים – זאת תוספת - מוגדרים ומסוימים, לכל היותר, שלגבי כל אחד מהם קיימת הצדקה שיתקיימו בעניינו שידורים במסגרת ערוץ נושאי שיופץ באמצעות תחנות השידור הספרתיות.
אתי בנדלר: קביעה כאמור תיעשה בשים לב, בין השאר, למגוון הקיבולת של תחנות השידור הספרתיות.
אתי בנדלר: לעניין זה - את המלים "לשיקולים של קידום התחרות בתחום שידורי הטלוויזיה" – מוצע למחוק משום שהכוונה היא לא להתחרות עם ערוצים קיימים.
אתי בנדלר: "גופים אחרים" – גופים אחרים המשדרים שידורי טלוויזיה, המפורטים בסעיף 6, ולגבי התקופה שקדמה ליום קובע – המפורטים בסעיף 51א(א) לחוק הרשות השנייה, כנוסחו בסעיף 19(1)(א) לחוק זה.
אתי בנדלר: "נושא" - לרבות שפה.
אתי בנדלר: זאת תוספת.
אתי בנדלר: אדוני הזכיר את השפה האמהרית.
אתי בנדלר: "ערוץ נושאי" – ערוץ טלוויזיה ש-75 אחוזים לפחות משעות השידור שלו מוקדשים לנושא אחד, וששידוריו בנושא האמור משודרים במהלך תשעים אחוזים לחות משעות צפיית השיא.
אתי בנדלר: "שעות צפיית השיא" - השעות שבין 19:00 ל-23:00 בכל יום.
אתי בנדלר: (ב) נכלל נושא ברשימת הנושאים שנקבעה לפי סעיף קטן (א), רשאית המועצה לשידורי כבלים ולוויין להעניק רישיון לשם שידורו של ערוץ נושאי כהגדרתו באותו סעיף קטן, בנושא האמור, שיופץ באמצעות תחנות שידור ספרתיות, למי שבחרה במכרז שפרסמה, כאן יש תוספת מוצעת שלך, אדוני:
אתי בנדלר: כך שתחילת שידוריו של הזוכה במכרז, בהתאם לרישיון שיוענק לון, תהיה בהתאם למועדים המפורטים להלן, ובלבד שטרם פרסום כל מכרז כאמור, נוכח השר כי לא יהיה בהענקת הרישיון כדי לסכן באופן ממשי את יציבותם של גופים משדרים אחרים או את המשך פעילותם של גופים אחרים המשדרים פרסומות - (1) לעניין משדר הערוץ הנושאי הראשון – מועד שלא יקדם ליום כ"ט בטבת התשע"ד (1 בינואר 2014).
אתי בנדלר: (2) לעניין שמדר הערוץ הנושאי השני – מועד שלא יקדם יום י' בטבת התשע"ה (1 בינואר 2015).
אתי בנדלר: (3) לעניין משדר הערוץ הנושאי השלישי – מועד שלא יקדם ליום כ' בטבת התשע"ו (1 בינואר 2016).
אתי בנדלר: סעיף קטן (ג) הוא הסעיף שעוסק בבעלויות צולבות או באיסור בעלויות צולבות.
אתי בנדלר: (ג) (1) במכרז לבחירת משדר ערוצי נושאי לפי סעיף קטן (ב), לא יהיה רשאי להשתתף כל אחד מאלה: (א) מי ששידורי הטלוויזיה שהוא משדר מופצים באמצעות תחנות שידור ספרתיות (בסעיף קטן זה – גוף מופץ).
אתי בנדלר: (ב) מי שהוא בעל עניין בגוף מופץ.
אתי בנדלר: (ג) מי שגוף מופץ הוא בעל עניין בו.
אתי בנדלר: (ד) מי שאדם מסוים הוא בעל עניין בו וכן בעל עניין בגוף מופץ.
אתי בנדלר: פסקה (2) אומרת על אף האמור בפסקה (1), מתי בכל זאת יהיה אפשר להתיר ריכוז בעלויות או בעלות ביותר מערוץ אחד המופעל בטלוויזיה.
אתי בנדלר: (2) על אף הוראות פסקה (1), רשאי השר לקבוע בתקנות, באישור ועדת הכלכלה של הכנסת, תנאים שבהתקיימם יהיה ראי להשתתף במכרז לערוץ נושאי מסוים מבקש שמתקיים לגביו סייג מהסייגים המנויים באותה פסקה, אם נוכח כי הסייגים האמורים עלולים לסכל אפשרות קיום שידורי הערוץ הנושאי, ובלבד שלא יינתן למבקש כאמור או למי שקשור אליו כאמור פסקה (1)(ב) עד (ד), רישיון ליותר מערוץ נושאי אחד, מכוח התקנות לפי פסקה זו.
אתי בנדלר: קביעת התנאים כאמור תיעשה בשים לב לקיומה של קיבולת פנויה בתחנות השידור הספרתיות, ולשיקולים של הרחבת מגוון סוגי שידורי הטלוויזיה המופצים באמצעות תחנות השידור הספרתיות, קידום התחרות בתחום שידורי הטלוויזיה וטובת הציבור.
אתי בנדלר: אני רוצה להעיר כאן הערה לפסקה (2).
אתי בנדלר: התוספות המוצעות כאן, אלה לא תוספות שאתה הנחית אותי אלא הערות שהתכוונתי להעיר בוועדה ולהציע את השינויים האלה.
אתי בנדלר: (ד) משדר ערוץ נושאי יהיה רשאי לממן את שידוריו באמצעות שידורי פרסומת.
אתי בנדלר: סעיף קטן (ה), זו ההוראה המכילה הוראות שונות מחוק התקשורת וכאן מוצע, כדי להגביר את הרגולציה על הערוץ הנושאי, להוסיף: (ה) הוראות סעיפים 6ה, 6ה1, 6ח, 6ח2, 6ח3, 6ט(א)(3) ו-(5), 6י(א), 6יא, 6כד ו-6כה לחוק התקשורת וכן הוראות סימן ט' בפרק ב'1 לחוק האמור, למעט סעיפים 6לד, 6לד1(א), (ב) ו-(י) – את (ד) מוחקים כי בעצם מדובר על סעיף שהעניק קודם שיקול דעת למועצה לקבוע חובת הפקות מקומיות ועכשיו זה נכלל בין הסעיפים שקובעים חובת הפקות מקומיות - ו-6לד3 לאותו חוק, יחולו, בשינויים המחויבים ובכפוף להוראות סעיף זה, לעניין רישיון לפי סעיף קטן (ב) ובכלל זה לעניין מתן רישיון כאמור, לעניין משדר ערוץ נושאי ולעניין שידוריו.
יואל חסון: קראתי את ההגדרה של נושא.
יואל חסון: אני חושב שזאת הגדרה מאוד ריקה.
יואל חסון: מה זה נושא?
יואל חסון: הרי דיברנו קודם על פיקוח על גופי שידור וכיוצא באלה.
כרמל שאמה-הכהן: אני אתן לך להעיר, אבל סיימת להקריא?